stanford-oval/wikipedia huggingface dataset:
Jari Ehrnrooth
Elämä ja ura

Ehrnroothin isä oli kyläkoulun johtajaopettaja Pertti Ehrnrooth. Hänen oppikouluaikanaan perhe muutti Joensuuhun. Ehrnrooth valmistui filosofian kandidaatiksi vuonna 1988 ja lisensiaatiksi vuonna 1989 Joensuun yliopistosta. Opiskeluaikanaan hän oli mukana taistolaisessa opiskelijaliikkeessä. Ehrnrooth väitteli valtiotieteen tohtoriksi Helsingin yliopistosta vuonna 1992. Hän on työskennellyt Suomen Akatemian tutkimusassistenttina (1990–1992), nuorempana tutkijana (1995–1998), vanhempana tutkijana (2000–2003) ja akatemiatutkijana (2004–2009) sekä Helsingin yliopiston sosiologian laitoksen tutkijana (1992–1995, 1998–2000 ja 2003–2004). Ehrnrooth on kulttuurisosiologian dosentti Lapin yliopistossa (1993–), kulttuurihistorian dosentti Turun yliopistossa (1996–) ja sosiologian dosentti Helsingin yliopistossa (1999–).
Ehrnrooth on julkaissut tietoteoksia muun muassa nuorisokulttuureista, sosialistisista vallankumousopeista ja vihan kultista, Danten elämästä ja tuotannosta, psykoanalyysista, elokuvista ja rockvideoista, sikareista, tavoittamattoman dialektiikasta, suomalaisesta mentaliteetista ja eurooppalaisen kulttuurin syvärakenteista, kestävyysjuoksusta, paljaasta rakkaudesta, uskontunnosta ja toivon tarkoituksesta.
Kaunokirjallisissa teoksissaan Ehrnrooth yhdistelee usein kertomusta, esseetä ja runollista ilmaisua. Henkisen ja fyysisen kokemuksen sisimpiä tuntoja tavoittelevaa tyyliään hän on kutsunut ”mystiseksi realismiksi”. Monet hänen teoksistaan sisältävät myös autofiktiota.lähde?
Ehrnrooth on saanut Kalevi Jäntin rahaston tunnustuspalkinnon esseekokoelmastaan Asentoja (1996), TV1:n kulttuuritoimituksen Valopilkku-palkinnon ”itsenäisestä ja omapäisestä ajattelusta” (2001) ja ensimmäistä kertaa myönnetyn Suomen Akatemian tunnustuspalkinnon (2003) poikkitieteellisestä tutkimuksestaan. Hänen väitöskirjansa Sanan vallassa, vihan voimalla sai Tieteellisten seurain valtuuskunnan kunniamaininnan (1992).
Ehrnroothin esseekokoelma Asentoja oli ehdolla vuoden parhaalle esikoisteokselle myönnettävän Helsingin Sanomain kirjallisuuspalkinnon saajaksi (1995) ja esseeteos Juoksu oli ehdolla Vuoden urheilukirjaksi (2012).
Kirjallisen toimintansa lisäksi Ehrnrooth on toiminut muun muassa Karjalan Maan elokuvakriitikkona (1982–1988), Ilkka Niiniluodon maailman henkinen tila -tutkijaryhmässä (1993–), joka koottiin selvittämään Suomen ja ihmiskunnan henkistä tilaa ja tulevaisuutta, Image-lehden perustavan toimituksen jäsenenä ja toimitussihteerinä (1985–1990), pääsiäisyön rumpumessun järjestäjänä, käsikirjoittajana ja esittäjänä (1993–1995), radio- ja TV-ohjelmien tekijänä Yleisradiossa (1993–1999) ja kirjailijoiden ja tutkijoiden kansainvälisen Helsinki Forumin perustajana ja koollekutsujana (1998–2002).lähde?
Teoksia > Esseeteoksia

Asentoja: Muistelmia nykyajasta.  Helsinki:  WSOY, 1995.  ISBN 951-0-20127-8
Vierashuone: Jäähyväiset psykoanalyysille.  Helsinki:  WSOY, 1996.  ISBN 951-0-21003-X
Kaksi syntymää ja yksi kuolema. Helsinki: WSOY, 2002. ISBN 951-0-26845-3.
Intiaaninunta: Muunnelmia Danten kiertotiellä.  Helsinki:  WSOY, 2000.  ISBN 951-0-25074-0
Juoksu. Helsinki: Lurra Editions, 2012. ISBN 978-952-5850-28-4
Tietämättä uskon. Helsinki: Kirjapaja, 2012. ISBN 978-952-247-373-8
Toivon tarkoitus. Helsinki: Kirjapa, 2014. ISBN 978-952-288-080-2
Hyvintoimintayhteiskunta: Miten aikamme kriisi ratkeaa. Helsinki: Kirjapa, 2016. ISBN 978-952-288-485-5
Kymmenen vaatimusta vapaalle ihmiselle. Helsinki: Otava, 2019. ISBN 978-951-1-33155-1
Teoksia > Romaaneja

Deserton pyörre. Helsinki: Like 2000. ISBN 951-578-713-0.
Lähemmäksi kuin lähelle: Kertomus toisesta ihmisestä.  Helsinki:  Kirjapaja, 2007.  ISBN 978-951-607-546-7
Mahdollisuuksien piiri.  Helsinki:  Lurra Editions, 2011.  ISBN 978-952-5850-11-6
Teoksia > Näytelmiä

Jeesuksen matka manalaan.  (Käsikirjoitus ja ohjaus. Ensiesitys 31.3.1994)  Yeisradio TV 1.
Ehrnrooth, Jari & Enckell, Johanna: Minua ette saa.  (Kantaesitys ja ensi-ilta 17.3.2000)  Espoon Kaupunginteatteri.
Teoksia > Tietokirjoja

Hevirock ja hevarit: Myytit, tyyli, alakulttuuri. Joensuu: Joensuun yliopisto, 1988. ISBN 951-696-737-X
Ehrnrooth, Jari & Siurala, Lasse (ed.): Construction of Youth. Helsinki: VAPK-Publishing. Finnish Youth Research Society, 1991. ISBN 951-37-0321-5
Sanan vallassa, vihan voimalla: Sosialistiset vallankumousopit ja niiden vaikutus Suomen työväenliikkeessä 1905–1914. Väitöskirja. Helsingin yliopisto. Historiallisia tutkimuksia 167. Helsinki: Suomen historiallinen seura, 1992. ISBN 951-8915-64-4
Apo, Satu Ehrnrooth, Jari: Millaisia olemme? Puheenvuoroja suomalaisesta mentaliteetista. Helsinki: Kunnallisalan kehittämissäätiö, 1996. ISBN 952-9740-34-4
Alho, Olli & Ehrnrooth, Jari: Sikari: Aamusta yöhön. Kuvat: Timo Viljakainen. Helsinki: WSOY, 1998. ISBN 951-0-22921-0
Ehrnrooth, Jari & Kauppi, Niilo (ed.): Europe in Flames. Helsinki: Helsinki University Press, 2001. ISBN 951-570-500-2
Alho, Olli & Ehrnrooth, Jari: 101 sikaria. Helsinki: WSOY, 2001. ISBN 951-0-25945-4
Ewa Kopacz

| Ewa Kopacz |
| --- | --- |
 Ewa Kopacz kesäkuussa 2015.
Euroopan parlamentin varapuhemies
 16.7.2024–  
Puolan pääministeri
 22.9.2014–16.11.2015  
Presidentti:  Bronisław Komorowski Andrzej Duda
Varapääministeri:  Tomasz Siemoniak Janusz Piechociński
Edeltäjä:  Donald Tusk
Seuraaja:  Beata Szydło
Henkilötiedot
Syntynyt: 3. joulukuuta 1956 (ikä 68) Skaryszew, Puola
Tiedot
Puolue:  Kansalaisfoorumi
Aiheesta muualla
kopacz.pl
Ewa Bożena Kopacz, syntymänimeltään Ewa Bożena Lis (s. 3. joulukuuta 1956 Skaryszew, Puola) on puolalainen poliitikko, joka toimi maansa pääministerinä syyskuusta 2014 marraskuuhun 2015 ja Kansalaisfoorumi-puolueen puheenjohtajana marraskuusta 2014 tammikuuhun 2016 saakka. Kopacz seurasi molemmissa tehtävissä Donald Tuskia, joka siirtyi Eurooppa-neuvoston puheenjohtajaksi.
Antoni Martí

| Antoni Martí |
| --- | --- |
 Antoni Martí vuonna 2014.
Andorran pääministeri
 12. toukokuuta 2011 – 23. maaliskuuta 2015  
Edeltäjä:  Pere López Agràs 
Seuraaja:  Gilbert Saboya Sunyé
 1. huhtikuuta 2015 – 16. toukokuuta 2019  
Edeltäjä:  Gilbert Saboya Sunyé
Seuraaja:  Xavier Espot Zamora
Henkilötiedot
Syntynyt: 30. heinäkuuta 1963 Escaldes-Engordany, Andorra
Kuollut: 6. marraskuuta 2023 (60 vuotta) Meritxell, Andorra
Ammatti:  arkkitehti   poliitikko
Tiedot
Puolue:  Demòcrates per Andorra
Tutkinnot:  École nationale supérieure d'architecture de Toulouse
Antoni Martí Petit (30. heinäkuuta 1963 Escaldes-Engordany, Andorra – 6. marraskuuta 2023 Meritxell, Andorra) oli andorralainen arkkitehti ja poliitikko, joka toimi maansa pääministerinä 2011–2019.
Martín poliittinen ura alkoi 1994 Andorran liberaaleissa, jonka listalta hänet valittiin parlamenttiin. Martí valittiin uudelle kaudelle sekä vuoden 1997 että 2001 vaaleissa. Kolmannen kautensa hän jätti kesken vuonna 2003 osallistuakseen kunnallisvaaleihin. Hänet valittiin Escaldes-Engordanyn pormestariksi.
Martí toimi Escaldes-Engordanyn pormestarina 2003–2011. Ensimmäiset vaalit hän voitti täpärästi, mutta vuoden 2007 vaaleissa hän otti selvemmän vaalivoiton.
Martí valittiin vuonna 2011 Andorran pääministeriksi, kun hänen uusi puolueensa Demòcrates per Andorra sai vaaleissa selkeän enemmistön. Hän oli kampanjoidessaan muun muassa vastustanut edeltäjänsä Jaume Bartumeun ehdottamaa tuloveroa. Martí taipui kuitenkin Euroopan unionin painostukseen ja ilmoitti kesäkuussa 2013 Andorran ottavan käyttöön tuloveron. Martí sai vuoden 2015 vaaleissa jatkokauden, vaikka Demòcrates per Andorra menetti viisi paikkaa.
Andorrassa pääministeri voi olla vallassa kaksi kautta, joten Martí ei ollut enää ehdolla vuoden 2019 vaaleissa. Hänen seuraajakseen valittiin Xavier Espot Zamora.
Martí kuoli marraskuussa 2023 Meritxellin sairaalassa saatuaan sydänhalvauksen. Andorran hallitus julisti tämän jälkeen maahan kahden päivän suruajan, jonka aikana julkisten rakennusten edustalla liput ovat puolitangossa. Samalla hallitusrakennuksen ensimmäiseen kerrokseen avattiin surukirja.
Kombucha

Mustasta marjateestä tehtyä kombuchaa. Kombucha yleensä suojataan pölyltä, homeelta ja hyönteisiltä laittamalla liina purkin päälle.
Kombucha, myös kombutša tai kombutsa, on sokeroidusta teestä käyttämällä valmistettava juoma. Siihen lisätty hiivojen ja bakteerien muodostama kombucha-kasvusto eli ”scoby” käyttää sokerin ravinnokseen ja muodostaa hiilidioksidia ja pienen määrän alkoholia. Juoman voi maustaa eri tavoin, ja se valmistuu runsaassa viikossa tai kahdessa. Maultaan kombucha on raikasta sekä hiukan makeaa ja etikkaista.
Kombucha on keksitty luultavasti Kiinassa, ja se tuli Venäjän kautta länsimaihin 1900-luvun alkupuolella. Laajemmin tunnetuksi länsimaissa se on noussut 1990-luvulta alkaen, ja Suomessa 2010-luvun lopulla. Kombuchaa markkinoidaan terveysjuomana, sillä se sisältää probiootteja. Terveysväitteille ei ole kuitenkaan tieteellistä näyttöä.
Nimitys

Kombucha on saanut japanilaisen nimensä luultavimmin väärinkäsityksenä. Japanissa juotavalla kombucha-juomalla on kombuchan kanssa yhteistä vain nimi, sillä Japanissa kombucha on Laminariales-lahkon (kombu) ruskolevistä valmistettua uutejuomaa (cha).
Suomessa juomaa on kutsuttu myös volgansieniteeksi ja Japanin teesieneksi.
Valmistusaineet

Kombuchan pääraaka-aineet ovat vesi, teelehdet, sokeri ja kombucha-kasvusto. Teenä voidaan käyttää eri teelaatuja (Camellia sinensis), ja kukin niistä antaa makuun oman vivahteensa. Yrttitee ei välttämättä sisällä kombucha-kasvuston tarvitsemia ravinteita, vaan kasvusto voi ryhtyä asteittain heikkenemään. Sokerina käytetään yleensä valkoista taloussokeria tai luomuruokosokeria, mutta muutkin sokerilaadut sekä siirappi ja hunaja soveltuvat. Sokeria käytetään noin 60–100 grammaa per litra.
Kombucha-kasvusto sisältää hiivoja ja bakteereita. Se on sienimäisen kiinteä biofilmi, joka koostuu bakteerien muodostamasta selluloosasta. Juoman valmistuksen aikana se muodostuu nesteen pinnalle ja peittää sen kokonaan. Näin vieraat mikrobit eivät pääse kontaminoimaan juomaa, eikä juoma myöskään haihdu eikä siihen muodostunut hiilidioksidi karkaa. Lisäksi kalvo pitää juoman pH-tason kilpaileville mikrobeille liian matalana. Kombucha-kasvustoa kutsutaan myös lyhennenimellä ”scoby”, engl. Symbiotic Culture of Bacteria and Yeast.
Kombucha-kasvuston hiivat ja bakteerit edustavat useita eri sukuja. Tyypillisimpiä hiivalajeja ovat erään tutkimuksen mukaan Brettanomyces bruxellensis, Brettanomyces anomala ja Issatchenkia orientalis. Määrällisesti tyypillisimpiä bakteerisukuja ovat maitohappobakteereihin kuuluva Lactobacillus, sekä Komagataeibacter ja Acetobacter.
Valmistus

Kombuchan valmistusastian materiaalin täytyy kestää juoman matala pH. Tavallisin materiaali on lasi, jonka läpi fermentoinnin edistymistä voi myös seurata. Muita vaihtoehtoja ovat keramiikka, ruostumaton teräs, elintarvikkeiden valmistukseen soveltuvat muovit ja puu. Astia peitetään puuvillaliinalla. Astiaa ei suljeta kannella, sillä kombucha-kasvusto tarvitsee ilmaa.
Aluksi valmistetaan tee, johon lisätään sokeria hiivojen ravinnoksi. Juoman fermentaatio perustuu hiiva- ja bakteerikäymiseen. Fermentaatio käynnistyy, kun sokeroituun teehen lisätään kombucha-kasvusto eli scoby sekä starter-neste eli aloitusneste, joka on saatu edellisestä kombucha-erästä. Nesteen pinnalle alkaa nousta ruskeaa hiivasolukkoa, ja bakteerit alkavat muodostaa selluloosaa nesteen pinnalle. Näin syntyvä uusi scoby peittää lopulta koko pinnan. Sen seurauksena hiivat vaihtavat energianlähteensä soluhengittämisestä käymiseen ja alkavat muodostaa hiilidioksidin lisäksi myös alkoholia. Tätä alkoholia alkavat käyttää ravintonaan bakteerit. Ne muodostavat orgaanisia happoja, jotka antavat kombuchalle sen ominaismaun. Käynyt hiivasolukko sakkaantuu astian pohjalle.
Juoma valmistuu tyypillisesti yhdessä tai kahdessa viikossa. Tarkka aika riippuu monesta tekijästä, kuten raaka-aineista, lämpötilasta ja ilmanvaihdosta. Valmiin juoman scobyt poistetaan, ja juoma pullotetaan. Pullossa juomaan muodostuu lisää hiilidioksidia. Juoman voi maustaa tai juoda sellaisenaan. Käytetyn scobyn ja juoman pinnalle syntyneen uuden scobyn sekä uuden starter-nesteen voi säilöä ja käyttää uuden erän valmistuksessa.
Maku

Kombuchan makua on luonnehdittu raikkaaksi, poreilevaksi, aavistuksen makeaksi ja miedosti etikkaiseksi. Maku riippuu muun muassa käytetyn teen laadusta ja määrästä. Mustalla teellä saadaan simamaista makua, vihreällä teellä kuivan omenasiiderin makua ja valkoisella teellä kevyen hienostunutta makua. Myös muut teelaadut, kuten oolong, pu’er ja keltainen tee, antavat juoman makuun oman vivahteensa. Teen määrää lisäämällä juomaan saa voimakkaamman maun. Makeutta voi säätää sokerin määrällä ja fermentointiajan pituudella – mitä lyhyempi fermentointiaika, sitä makeampi juoma. Myös juoman teossa käytettävän, edellisestä kombucha-erästä otetun niin sanotun starter-nesteen voimakkuus vaikuttaa makuun.
Ravintosisältö ja terveysvaikutukset

Valmiissa kombuchassa on alkoholia tyypillisesti alle yksi prosentti. Juomassa on kofeiinia suurin piirtein kolmasosa siihen käytetyn teen sisältämän kofeiinin määrästä. Tämä vastaa 5:tä milligrammaa 100 gramman annoksessa. Energiaa 100 gramman annoksessa suomalaisten kauppojen kombuchaa saattaa olla valmistajasta riippuen noin 17–23 kilokaloria.
Kombuchassa on hapatuksen seurauksena merkittäviä määriä B12-, B1- ja B6-vitamiineja sekä C-vitamiinia. Sokereita juomassa on noin 2–6 grammaa 100 grammassa. Hapatuksessa syntyvän asetaldehydin määrää ei tiedetä.
Jotkut pitävät kombuchaa terveysjuomana, sillä juoma sisältää probiootteja eli terveyteen positiivisesti vaikuttavia bakteereja. Sen on väitetty auttavan vatsavaivoihin ja parantavan vastustuskykyä. Kombuchan terveysväitteiden tutkimiseksi ei vuoteen 2020 mennessä ole vielä tehty laajoja tieteellisiä kokeita ihmisillä. Lisäksi juoman valmistus ja koostumus vaihtelevat paljon maasta toiseen, mikä tekee yleispätevien terveysväitteiden tekemisen vaikeaksi.  Mikrobiologian professori Per Saris on arvioinut, että kombuchan harvat terveyshyödyt johtuvat sen sisältämästä teestä ja että juomisesta ei ole perusterveelle ihmiselle merkittäviä riskejä.
Huolimaton valmistus tai vääränlaiset olosuhteet voivat aiheuttaa kombuchan pinnan homehtumisen. Tällöin koko erä ja myös scoby pitää heittää pois.
Historia

Kombuchan alkuperästä kerrotaan Kiinassa ja muualla Aasiassa monenlaisia tarinoita, joiden todenperäisyys on kuitenkin epävarma. Kombucha oli Venäjällä hyvin suosittua 1900-luvun taitteessa. Juomaa kutsuttiin Venäjällä nimellä tee-kvas, jossa kvas viittaa venäläiseen kotikaljan kaltaiseen juomaan. Venäjältä kombuchan valmistustaito levisi Saksaan ja muualle Eurooppaan.
Kombucha oli länsimaissa aina 1980-luvulle asti melko tuntematon terveystuote. Siitä alkoi tulla laajemmin tunnettua 1990-luvulta alkaen, ja 2000-luvulla juoman kulutus on kasvanut edelleen voimakkaasti.
Suomeen kombucha oli saapunut Venäjältä 1920-lukuun mennessä, ja sitä käytettiin Suomessa tuolloin yleisesti. Juoman suosio hiipui 1930-luvun jälkeen, mutta 1960-luvulla se löydettiin uudelleen. Chymos tuotti pullotettua kombuchaa lyhytaikaisesti vuonna 1970. Uudelleen kombucha rantautui näyttävästi Suomeen vuoden 2018 tienoilla.
Aiheesta muualla

Wikimedia Commonsissa on kuvia tai muita tiedostoja aiheesta .
Näin teet trendijuoma kombuchaa: “Puhu sienelle lempeästi” Yle
Kombucha-kasvusto eli scoby on bakteerien ja hiivojen kolonnia, joka tuottaa teestä ja sokerista kombuchajuomaa.
Valmistuvassa juomassa alkuperäinen scoby lilluu nesteen sisällä, ja uusi scoby on muodostunut sen pinnalle. Pitkään elänyt kombuchaviljelmä saattaa usein muodostaa useita kerroksia sekä erilaisia rönsyjä ja erivärisiä patteja.
Ivanie Blondin

| Mitalit | Mitalit | Mitalit |  |
| --- | --- | --- | --- |
|  Ivanie Blondin vuonna 2013. |  Ivanie Blondin vuonna 2013. |  Ivanie Blondin vuonna 2013. |  |
Maa:  Kanada
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Peking 2022 | joukkuetakaa-ajo |  |
|  Hopeaa | Peking 2022 | yhteislähtö |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Kolomna 2016 | yhteislähtö |  |
|  Kultaa | Salt Lake City 2020 | yhteislähtö |  |
|  Kultaa | Heerenveen 2023 | joukkuessprintti |  |
|  Kultaa | Heerenveen 2023 | joukkuetakaa-ajo |  |
|  Hopeaa | Heerenveen 2015 | yhteislähtö |  |
|  Hopeaa | Inzell 2019 | yhteislähtö |  |
|  Hopeaa | Heerenveen 2021 | yhteislähtö |  |
|  Hopeaa | Heerenveen 2021 | joukkuetakaa-ajo |  |
|  Hopeaa | Heerenveen 2023 | yhteislähtö |  |
|  Hopeaa | Calgary 2024 | yhteislähtö |  |
|  Hopeaa | Calgary 2024 | joukkuetakaa-ajo |  |
|  Hopeaa | Hamar 2025 | joukkuesprintti |  |
|  Pronssia | Gangneung 2017 | 5 000 m |  |
|  Pronssia | Salt Lake City 2020 | joukkuetakaa-ajo |  |
|  Pronssia | Hamar 2025 | joukkuetakaa-ajo |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Hopeaa | Hamar 2020 | yhteispisteet |  |
Ivanie Blondin (s. 2. huhtikuuta 1990 Ottawa) on kanadalainen pikaluistelun olympiavoittaja ja nelinkertainen maailmanmestari.
Blondin kilpaili olympialaisissa ensimmäisen kerran Sotšissa 2014, missä hän sijoittui joukkuetakaa-ajossa viidenneksi, 5 000 metrillä 14:nneksi ja 3 000 metrillä 24:nneksi. Pyeongchangin olympialaisissa 2018 hän sijoittui joukkuetakaa-ajossa neljänneksi, 5 000 metrillä viidenneksi ja 3 000 metrillä kuudenneksi. Yhteislähtökilpailussa hän ei selviytynyt loppukilpailuun. Pekingin olympialaisissa 2022 hän voitti kultaa joukkuetakaa-ajossa, sai hopeaa yhteislähtökilpailussa sekä sijoittui 13:nneksi 1 500 metrillä ja 14:nneksi 3 000 metrillä.
Maailmanmestaruuskilpailuissa Blondin on menestynyt parhaiten yhteislähtökilpailussa, jossa hän on voittanut kultaa vuosina 2016 ja 2020 sekä saavuttanut hopeaa vuosina 2015, 2019, 2021, 2023 ja 2024. Hän voitti joukkuesprintin ja joukkuetakaa-ajon maailmanmestaruudet 2023. Lisäksi hänellä on MM-hopeaa yleisluistelun MM-kilpailujen yhteispisteistä vuodelta 2020, joukkuetakaa-ajosta vuosilta 2021 ja 2024 ja joukkuesprintistä vuodelta 2025 sekä MM-pronssia 5 000 metriltä vuodelta 2017 ja joukkuetakaa-ajosta vuosilta 2020 ja 2025.
Blondin on voittanut yhteislähdön maailmancupin kokonaiskilpailun kausilla 2014–2015, 2019–2020 ja 2022–2023, sijoittunut toiseksi 2015–2016, 2020–2021, 2021–2022 ja 2023–2024 sekä kolmanneksi kausilla 2012–2013, 2016–2017 ja 2017–2018. Pitkien matkojen cupissa hän oli toinen kaudella 2017–2018 ja kolmas 2019–2020.. Hän on saavuttanut maailmancupissa kaikkiaan 27 osakilpailuvoittoa, 34 kakkossijaa ja 25 kolmossijaa.
Ennätykset

| Matka | Aika | Paikka | Päivä |
| --- | --- | --- | --- |
| 500 metriä | 38,51 | Calgary | 30. joulukuuta 2022 |
| 1 000 metriä | 1.13,82 | Calgary | 18. joulukuuta 2022 |
| 1 500 metriä | 1.51,76 | Calgary | 8. helmikuuta 2020 |
| 3 000 metriä | 3.56,88 | Salt Lake City | 3. joulukuuta 2021 |
| 5 000 metriä | 6.48,98 | Salt Lake City | 15. helmikuuta 2020 |
| Joukkuesprintti | 1.24,90 | Calgary | 26. tammikuuta 2025 |
| Joukkuetakaa-ajo | 2.52,06 | Calgary | 11. joulukuuta 2021 |
| Yhteispisteet | 160,462 | Hamar | 29. helmikuuta – 1. maaliskuuta 2020 |
Muuta

Blondinin puoliso on unkarilainen pikaluistelija Konrád Nagy.
Beata Szydło

| Beata Szydło |
| --- | --- |
 Beata Szydło vuonna 2024.
Euroopan parlamentin jäsen
 2.7.2019–  
Ryhmä:  ECR-ryhmä
Puolan pääministeri
 16. marraskuuta 2015–11. joulukuuta 2017  
Presidentti:  Andrzej Duda
Varapääministeri:  Jarosław Gowin, Mateusz Morawiecki
Edeltäjä:  Ewa Kopacz
Seuraaja:  Mateusz Morawiecki
Henkilötiedot
Syntynyt: 15. huhtikuuta 1963 (ikä 61) Oświęcim
Ammatti:  Etnografi
Puoliso:  Edward Szydło
Tiedot
Puolue:  Laki ja oikeus
Tutkinnot:  Jagellon yliopisto
Uskonto:  roomalaiskatolisuus
 Nimikirjoitus
Aiheesta muualla
beataszydlo.pl
Beata Maria Szydło, o.s. Kusińska (s. 15. huhtikuuta 1963) on puolalainen poliitikko. Hän on Laki ja oikeus -puolueen varapuheenjohtaja, joka johti puolueensa voittoon 2015 presidentinvaaleissa ja parlamenttivaaleissa. Szydło otti vastaan Puolan pääministerin tehtävät 16. marraskuuta 2015. Hän julkisti 9. marraskuuta 2015 hallituksensa kokoonpanon. Szydło jätti 7. joulukuuta 2017 eroilmoituksen pääministerin tehtävästä, ja hänen seuraajakseen tuli valtiovarainministerinä sekä varapääministerinä toiminut Mateusz Morawiecki. Szydłosta tuli varapääministeri. Pääministerin vaihdos oli osa hallituspaikkojen kierrätystä, jonka järjesteli  Jarosław Kaczyński, Szydłon edustaman oikeistolaisen Prawo i Sprawiedliwość -puolueen (Laki ja oikeudenmukaisuus) puheenjohtaja.
Szydło oli Brzeszczen kunnan pormestari vuosina 1998–2005. Sejmiin hän nousi Chrzanówin vaalipiiristä 25. syyskuuta 2005.
Szydło on naimisissa Edward Szydłon kanssa, ja heillä on kaksi poikaa, Tymoteusz ja Błażej.
Aiheesta muualla

Kuvia tai muita tiedostoja aiheesta Beata Szydło Wikimedia Commonsissa
Viralliset sivut
Beata Szydło Euroopan parlamentin jäsenet. Euroopan parlamentti.
Puolan kolmannen tasavallan pääministerit (1989–)
Tadeusz Mazowiecki
Jan Krzysztof Bielecki
Jan Olszewski
Waldemar Pawlak
Hanna Suchocka
Waldemar Pawlak
Józef Oleksy
Włodzimierz Cimoszewicz
Jerzy Buzek
Leszek Miller
Marek Belka
Kazimierz Marcinkiewicz
Jarosław Kaczyński
Donald Tusk
Ewa Kopacz
Beata Szydło
Mateusz Morawiecki
Donald Tusk
| n k  ECR-ryhmän Euroopan parlamentin jäsenet (2024–2029) |
| --- | --- |
Ranska:  Bay  Maréchal  Peltier  Trochu 
Italia:  Berlato  Cavedagna  Ciccioli  Ciriani  Crosetto  Donazzan  Fidanza  Fiocchi  Gambino  Gemma  Inselvini  Magoni  Mantovani  Milazzo  Nesci  Picaro  Polato  Procaccini  Razza  Sberna  Squarta  Torselli  Ventola  Vivaldini 
Puola:  Bielan  Bocheński  Brudziński  Buda  Dworczyk  Gosiewska  Jaki  Kamiński  Maląg  Mularczyk  Müller  Obajtek  Ozdoba  Rzońca  Szydło  Tarczyński  Wąsik  Wiśniewska  Zalewska  Złotowski 
Romania:  Axinia  Piperea  Sturdza  Târziu  Teodorescu  Terheș 
Alankomaat:  Ruissen 
Belgia:  Kanko  Van Dijck  Van Overtveldt 
Kreikka:  Alexandráki  Frágkos 
Tšekki:  Krutílek  Vondra  Vrecionová 
Ruotsi:  Erixon  Timgren  Weimers 
Bulgaria:  Valtšev 
Tanska:  Storm 
Suomi:  Tynkkynen 
Kroatia:  Bartulica 
Liettua:  Tomaszewski  Veryga 
Latvia:  Kols  Pozņaks  Zīle 
Viro:  Madison 
Kypros:  Geadi 
Luxemburg:  Kartheiser 
Puolan europarlamentaarikot
| n k   Puolan Euroopan parlamentin jäsenet (2019–2024) |
| --- | --- |
EPP:  Adamowicz  Arłukowicz (2019–2023)  Brejza (2024–)  Buzek  Duda  Frankowski  Halicki  Hetman (2019–2023)  Hübner  Jarubas  Kalinowski  Karpiński (2023–)  Kopacz  Lewandowski  Łukacijewska  Ochojska  Olbrycht  Pahl (2023–)  Sikorski (2019–2023) 
Renew:  Thun 
S&D:  Bałt  Belka  Biedroń  Cimoszewicz  Kohut  Liberadzki  Miller 
ECR:  Bielan  Brudziński  Czarnecki  Fotyga  Jaki  Jurgiel  Karski  Kempa  Kloc  Kopcińska  Krasnodębski  Kruk  Kuźmiuk (2019–2023)  Legutko  Mazurek  Możdżanowska  Poręba  Rafalska  Romanowski (2023–)  Rzońca  Saryusz-Wolski  Szydło  Tarczyński (2020–)  Tobiszowski  Waszczykowski  Wiśniewska  Zalewska  Złotowski 
N/I:  Spurek 
| n k   Puolan Euroopan parlamentin jäsenet (2024–2029) |
| --- | --- |
EPP:  Adamowicz  Arłukowicz  Brejza  Budka  Buła  Gasiuk-Pihowicz  Halicki  Hetman  Jarubas  Joński  Kierwiński  Kohut  Kopacz  Lewandowski  Łukacijewska  Marczułajtis-Walczak  Nykiel  Protas  Sienkiewicz  Szczerba  Wawrykiewicz  Wcisło  Zdrojewski 
Renew:  Kobosko 
S&D:  Biedroń  Scheuring-Wielgus  Śmiszek 
ECR:  Bielan  Bocheński  Brudziński  Buda  Dworczyk  Gosiewska  Jaki  Kamiński  Maląg  Mularczyk  Müller  Obajtek  Ozdoba  Rzońca  Szydło  Tarczyński  Wąsik  Wiśniewska  Zalewska  Złotowski 
ESN:  Sypniweski  Tyszka  Zajączkowska-Hernik 
N/I:  Braun  Bryłka  Buczek 
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Yhdysvallat  Puola 
Henkilöt:  MEP-hakemisto  Yle